

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA SUTIVAN**

**Jedinstveni upravni odjel**

**KLASA:934-01/20-01/0008**

**URBROJ:2104/08-03/01-20-0002**

**Sutivan, 04. prosinca 2020. Godine**

Jedinstveni upravni odjel Općine Sutivan temeljem članka 11. Zakona o pravu na pristup informacijama („Narodne novine“ broj 25/13, 85/15) objavljuje

**JAVNI POZIV**

**za savjetovanje sa zainteresiranom javnošću u postupku donošenja Plana upravljanja pomorskim dobrom na području Općine Sutivan za 2021. Godinu**

Općina Sutivan započela je postupak donošenja Plana upravljanja pomorskim dobrom na području Općine Sutivan za 2021. godinu sukladno Zakonu o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11, 56/16, 98/19) i Uredbi o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13, 63/14).

Poziva se zainteresirana javnost, trgovačka društva, građani, udruge, građanske inicijative, zaklade, javne i privatne ustanove te ostali zainteresirani koji svojim prijedlozima i primjedbama mogu pridonijeti donošenju kvalitetnijeg Plana.

Savjetovanje s javnošću glede prijedloga Predmetnoga Plana traje 30 dana, odnosno od 04. prosinca 2020. godine do 04. siječnja 2021. godine.

**IV.**

Svoje primjedbe i prijedloge možete u pisanom obliku, na popunjenom obrascu koji je dostupan na sljedećoj poveznici: <https://www.sutivan.hr/poslovi-djelokruga-j/savjetovanje-s-zainteresiranom-javnoscu/>/, dostaviti zaključno sa 04. siječnja 2021. godine, na adresu elektroničke pošte [procelnica@sutivan.hr](mailto:procelnica@sutivan.hr).

**V.**

Sve primjedbe i prijedlozi koji budu zaprimljeni u roku će se razmotriti, a oni prihvaćeni implementirati u konačni prijedlog Plana. Po isteku roka za dostavu primjedbi i prijedloga izraditi će se i objaviti Izvješće o provedenom savjetovanju s javnošću, koje sadrži zaprimljene primjedbe i prijedloge te očitovanja o razlozima neprihvaćanja pojedinih primjedbi i prijedloga. Izvješće će se objaviti na mrežnoj stranici Općine Sutivan [www.sutivan.hr](http://www.sutivan.hr)

**PROČELNICA**

**Martina Burčul**